Afhjúpun Rósarinnar - alþóðlegt minnismerki óþekkta barnsins um von og trú Þriðjudaginn 6. október kl. 12 munu Barnaheill , Save the Children , á Íslandi afhjúpa minnisvarðann “ Rósin ” við gömlu þvottalaugarnar í Laugardalnum . Rósin er sameiningartákn fyrir börn á Íslandi og börn um allan heim . Rósinni er ætlað að vera staður þar sem börn koma saman til að minna á réttindi sín og til að heiðra minningu barna um allan heim sem látist hafa af sjúkdómum , af slysförum , af illri meðferð eða í stríðsátökum . Barnaheill eru í samstarfi við samtökin “ Roses for Children ” , www.rosesforchildren.com sem komið hafa upp sambærilegum minnisvörðum víða um heim . Þau eru hluti af stofnun Hermann Van Veen Foundation sem , líkt og Barnaheill , helgar sig réttindum barna . Bæði samtökin vinna að því að börn njóti réttlætis , án mismununar vegna kynþáttar , trúar eða þjóðernis og þau búi við kærleika , skilning öryggi innan sinnar fjölskyldu og í sínu hversdagslega umhverfi . Athöfnin hefst kl. 12.00 með ávarpi Helga Ágústssonar formanns Barnaheilla , þá munu Mirjam Van Oort og Sil Van Oort frá “ Roses for Children ” segja nokkur orð . Síðan mun frú Vigdís Finnbogadóttir og fulltrúar ungmennaráðs Barnaheilla , þær Diljá Helgadóttir og Særún Erla Baldursdóttir afhjúpa verkið . Barnakór Laugarnesskóla mun auk þess syngja tvö lög . Að athöfn lokinni bjóða Barnaheill upp á súpu og brauð í Grasagarðinum . Þeir sem komu að framkvæmd Rósarinnar og gáfu vinnu sína voru : S. Helgason Járnsmiðjan Óðinn Jón Stefán Kristjánsson ,